ຝຣັ່ງເລືອກຕັ້ງເອົາ ປະທານາທິບໍດີຄົນໃໝ່ (ເບິ່ງສະໄລດ໌)
ປະຊາຊົນຝຣັ່ງ ໄດ້ເລືອກເອົາທ່ານ Francois Hollande ເປັນປະທານາທິບໍດີໃໝ່ຂອງຕົນ ແທນທ່ານ Nicolas Sarkozy.
ຝຣັ່ງມີຜູ້ນໍາຄົນໃໝ່ ຫຼັງຈາກທ່ານ Francois Hollande ຜູ້ທ້າທາຍຫົວສັງຄົມນິຍົມ ຊະນະທ່ານ Nicolas Sarkozy ຫົວນິຍົມແນວທາງເດີມ ໃນການເລືອກຕັ້ງປະທານາທິບໍດີຝຣັ່ງນັ້ນ ຜົນຂອງການເລືອກຕັ້ງຂັ້ນສຸດທ້າຍໃນວັນຈັນມື້ນີ້ສະແດງໃຫ້ເຫັນວ່າທ່ານ Hollande ໄດ້ຮັບຄະແນນສຽງໃນຈໍານວນ 51 6 ເປີເຊັນຕໍ່ 48 4 ເປີເຊັນສໍາລັບທ່ານ ຊາກໂກຊີໃນການເລືອກຕັ້ງຮອບຊີ້ຂາດໃນວັນອາທິດວານນີ້ ສືມວນຊົນຝຣັ່ງກ່າວວ່າ ທ່ານຊາກໂກຊີ ທີ່ຈະພົ້ນຈາກຕໍາແໜ່ງໄປ ຈະໂອນອໍານາດຢ່າງເປັນທາງການໃຫ້ທ່ານ Hollande ໃນວັນທີ 15 ເດືອນນີ້ ການປ່ອນບັດຄັ້ງນີ້ສະທ້ອນເຖິງຄວາມບໍ່ພໍໃຈຂອງປະຊາຊົນໃນການຕັດຄ່າໃຊ້ຈ່າຍຂອງປະເທດລົງແລະອັດຕາຄົນຫວ່າງງານທີ່ສູງ ປະທານາທິບໍດີຊາກໂກຊີ ທີ່ຈະພົ້ນຈາກຕໍາແໜ່ງໄປນັ້ນກ່າວວ່າ ທ່ານຮັບເອົາຄວາມຮັບຜິດ ຊອບໃນການປາໄຊໃນການເລືອກຕັ້ງຄັ້ງນີ້ ທ່ານ Hollande ໄດ້ຄັດຄ້ານຕໍ່ການເອົາມາດຕະການປະຢັດມັທະຍັດທາງດ້ານເສດຖະກິດທີ່ຫຍຸ້ງຍາກຫຼາຍຢ່າງໃນຝຣັ່ງນັ້ນ ທ່ານຈະເປັນຜູ້ນໍາຝຣັ່ງຫົວອຽງຊ້າຍຄົນທໍາອິດໃນຮອບເກືອບ 20 ປີຜ່ານມາ ມີການເບິ່ງກັນວ່າ ທ່ານ Hollande ເປັນນັກການເມືອງຫົວອ່ອນໂຍນ ທ່ານໄດ້ໃຫ້ຄໍາໝັ້ນສັນຍາທີ່ຈະທໍາການເຄື່ອນໄຫວຢ່າງໄວເພື່ອຈັດຕັ້ງປະຕິບັດຕາມໂຄງການເກັບພາສີແລະໃຊ້ຈ່າຍຕາມປະເພນີຂອງນັກສັງຄົມນິຍົມ ດ້ວຍການເກັບພາສີສູງຂຶ້ນຕໍ່ພວກຄົນຮັ່ງມີ ເພື່ອຊ່ອຍໃນການໃຊ້ຈ່າຍຂອງລັດທີ່ເພີ່ມຂຶ້ນນັ້ນ ນອກນັ້ນ ທ່ານຄາດວ່າຈະພະຍາຍາມທໍາການເຈລະຈາຄືນເລື້ອງການເອົາມາດຕະການປະຢັດມັດທະຍັດທີ່ທາງສະຫະພາບຢູໂຣບວາງໄວ້ນັ້ນເຊ່ນກັນ ປະທານາທິບໍດີ ບາຣັກ ໂອມາມາ ແຫ່ງສະຫະລັດ ໄດ້ໂທລະສັບສະແດງຄວາມຊົມເຊີຍຂອງທ່ານຕໍ່ທ່ານ Hollande ໃນວັນອາທິດວານນີ້ ແລະເຊື້ອເຊີນທ່ານມາຢ້ຽມຢາມທໍານຽບຂາວ ກ່ອນກອງປະຊຸມສຸດຍອດຂອງກຸ່ມ G-8 ແລະກຸ່ມເນໂຕ້ໃນທ້າຍເດືອນນີ້